OpenLLM-France/wikimedia huggingface dataset:
# Hulshout

Hulshout és un municipi belga de la província d'Anvers a la regió de Flandes. Està compost pels antics municipis de Hulshout, Houtvenne i Westmeerbeek.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 605 | 594 | 645 | 813 | 834 | 941 | 1.038 | 1.059 | 1.138 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 1.169 | 1.372 | 1.420 | 1.702 | 2.373 | 3.177 | 3.898 | 4.023 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 |
| Població | 6.825 | 7.006 | 7.158 | 7.385 | 8.003 | 8.626 | 9.105 |
| Font: NIS ||||||||

## Referències

* ↑ Kennis, Hilde. «Hulshout» (en neerlandès). Inventaris Onroerend Erfgoed. Govern de Flandes, 2000. [Consulta: 23 agost 2023].
# Hararit

Hararit —הֲרָרִית en hebreu "muntanyosa"— és un poble (moixav) a Galilea occidental a Israel.
Hararit, localitzat en la cresta de mont Netofa al Galilea baixa, va ser establert l'any 1982 com a part d'un projecte patrocinat pel govern iniciat pel membre del Partit Laborista Nissim Zvili. Era part d'un pla per portar més residents jueus a Galilea. Era assentat per 60 famílies que es van dedicar als principis de meditació transcendental (TM) però l'any 2000 el grup de TM va ser només una meitat de la seva població original. L'any 2008, hi havia 95 famílies vivint en Hararit. Arqueòlegs han descobert tres grans cisternes antigues d'aigua i restes de terrasses agrícoles en la proximitat de Hararit.
L'economia és en gran part basat en el turisme, amb alguns dels residents operant petits hotels "More Netofa", una empresa que produeix oli d'oliva, mel i mescles d'espècies, té la seva base a Hararit.

## Referències

* ↑ «Hararit and Lavra Netofa». Arxivat de l'original el 2012-04-09. [Consulta: 31 maig 2015].
* 1 2 Gablinger, Tamar. The Religious Melting Point: On Tolerance, Controversial Religions and The State. Germany: Tectum Verlag Marburg, 2010, p. 81, 297, 301,.
* ↑ Eyal, Nadav, (3 Aug 2006) A new initiative in the Galilee: To beat Nasrallah by means of Transcendental Meditation, Jewish Agency for Israel
* ↑ Hararit at the site of the Ministry for the Development of the Negev and Galilee (hebreu)
* ↑ Zisling, Yael (Oct-Nov 2000) More Netofa: The Land of Olive Oil and Honey Arxivat 2013-04-09 a Wayback Machine. Gems in Israel
* ↑ Corder, Mike «Founder of TM movement, Maharishi Mahesh Yogi, dies in The Netherlands. Israeli followers mourn passing of 'great teacher'». The Jerusalem Post, febrer 7, 2008, p. 06.
* ↑ Liebner Uzi, Settlement and History in Hellenistic, Roman, and Byzantine Galilee retrieved Sept 26, 2012
* ↑ «Olives – The Source». Arxivat de l'original el 2016-11-29. [Consulta: 28 desembre 2019].
# Front marítim del Serrallo

El Front marítim del Serrallo és un conjunt arquitectònic de Tarragona protegit com a Bé Cultural d'Interès Local.

## Descripció

Barri molt característic on hi viuen els pescadors, a la vora del moll. Hi ha tota mena d'activitats relacionades amb la pesca: llotja, majoristes, botigues d'estris mariners, restaurant de peix, fàbriques de gel, club nàutic, i les cases dels pescadors.
Barri de pescadors de la ciutat situat a la zona portuària, entre el moll dels pescadors i la línia de ferrocarril; actualment és un lloc emblemàtic de la ciutat, carrers estrets amb edificis senzills de poca altura i on també s'hi poden trobar nombrosos restaurants. Fora d'aquests carrers estrets i a primera línia de mar hi trobem la llotja de peix de Tarragona. El seu origen és conseqüència de l'estesa, a mitjan segle xix, de la línia fèrria en els terrenys que ocupaven les barraques de fusta dels pescadors, els quals foren obligats a desplaçar-se a l'oest.

## Història

Originat pel barri mariner que sempre va existir a Tarragona, fou replantejat a finals del segle xviii quan es va comença a fer el moll actual. Fins al 1868 no es va aconseguir l'autorització per a la seva construcció de ferm, substituint-se les antigues barraques per cases d'obra a les que traslladaren els seus habitatges els pescadors que fins aleshores vivien a la part alta de la ciutat.

## Referències

* 1 2 3 «Front marítim del Serrallo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Sis dies de Filadèlfia

Els Sis dies de Filadèlfia era una cursa de ciclisme en pista, de la modalitat de sis dies, que es corria a Filadèlfia (Estats Units d'Amèrica). La seva primera edició data del 1902 i van haver de passar trenta anys fins a celebrar-se de nou. L'últim any que es van córrer va ser el 1937. Alfred Letourneur, amb dues victòries, fou el ciclista que més vegades guanyà la cursa.

## Palmarès

| Any | Primers | Segons | Tercers |
| 1902 | Howard Freeman Otto Maya | Jack McCarton Ben Munroe | George Leander John Rutz |
| 1903-31 | No disputats |
| 1932 (1) | Marcel Guimbretière Alfred Letourneur | George Dempsey William Peden | Willie Grimm Norman Hill |
| 1932 (2) | Willie Grimm Edoardo Severgnini | Harry Horan Fred Spencer | Gérard Debaets Alfred Letourneur |
| 1933 | No disputats |
| 1934 | Gérard Debaets Alfred Letourneur | George Dempsey Bobby Thomas | Robert Walthour Jr Fred Spencer |
| 1935-36 | No disputats |
| 1937 | Jules Audy Henri Lepage | Harold Nauwens Henry O'Brien | Tommy Flynn Fred Spencer |

## Referències

* 1 2 «6 jours de Philadelphie (Etats-Unis)». [Consulta: 20 desembre 2022].
# Ute Hasse

Ute Hasse (Düren, 16 de setembre de 1963) és una nedadora alemanya, ja retirada, especialista en braça, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles on va disputar tres proves del programa de natació. Fent equip amb Svenja Schlicht, Ina Beyermann i Karin Seick guanyà la medalla de plata en els 4x100 metres estils, mentre en els 200 metres braça fou sisena i en els 100 metres braça quedà eliminada en sèries.
En el seu palmarès també destaca una medalla de bronze al Campionat d'Europa de natació de 1983 i tres campionats nacionals entre 1983 i 1985.

## Referències

* 1 2 «Olympedia – Ute Hasse». [Consulta: 22 juliol 2021].
# L'home ronyó

L'home ronyó és una pel·lícula espanyola dramàtica dirigida per Raül Contel i Ferreres, que fou rodada entre 1982 i 1983 però no es va poder estrenar comercialment fins al 1985. Mostra com la dependència d'un home vers una màquina, que d'antuvi seria un problema personal, es projecta com a problema social. Fou rodada en català i comercialitzada en castellà com Atrapado o Condenado a vivir.

## Sinopsi

Eric i Ros són un matrimoni amb problemes. Ell té una afecció renal que l'obliga a mantenir tractament hospitalari i diàlisi. Això li provoca impotència temporalment, per la qual raó Ros comença a freqüentar la companyia del metge que tracta l'Eric. Per la seva banda, durant la convalescència Èric s'enamora d'Ingrid, una dissenyadora.

## Repartiment

* Pep Anton Muñoz - Èric
* Carme Elias - Ros
* Charo López - Ingrid Poe
* Josep Minguell - Doctor Gras
* Amparo Moreno - Mamà Marta
* Enric Bentz - Ces
* Ferran Rañé
* Imma Esteban
* Tomàs Mallol
* Arnau Vilardebo

## Reconeixements

Pep Anton Muñoz va rebre el premi al millor actor o actriu per la seva intervenció en pel·lícules catalanes als IV Premis de Cinematografia de la Generalitat de Catalunya.

## Referències

* ↑ Ângel Comas, Diccionari de llargmetratges: el cinema a Catalunnya després del franquisme, p. 123
* ↑ “Karnabal”, mejor largometraje en los premios de cine de la Generalitat, La Vanguardia, 6 de maig de 1986
# Harrisia taetra

Harrisia taetra és una espècie fanerògama que pertany a la família de les cactàcies.

## Descripció

Harrisia taetra creix arbustiu i pot arribar a fer fins a una alçada entre 1 a 2,5 metres. Les tiges són cilíndriques, una mica articulades, tenen un diàmetre entre 6,5 a 8 centímetres i tenen una llargada entre 0,3 a 1 metre. N'hi ha entre vuit a deu costelles presents. Les espines són rígides, en forma d'agulla, rectes, inicialment gairebé negres, després es tornen de color groguenc blanquinós. Les dues a tres espines mitjanes tenen una llargada entre 4 a 9 centímetres. Les sis a nou espines tenen una llargada entre 0,7 a 4,4 centímetres. Les flors poden arribar a fer entre 16,5 a 20 centímetres de llargada i un diàmetre de 12 a 15 centímetres. Els fruits de color groc clar a groc daurat i amples, ovats a lleugerament esfèrics, són llisos i estan recoberts d'algunes escames. Tenen diàmetres de 3,8 a 7,2 centímetres i poden arribar a fer entre 3,5 a 7,3 centímetres de llarg.

## Distribució

Harrisia taetra es comú a Cuba a la província de Pinar del Río a la Península de Guanahacabibes.

## Taxonomia

Harrisia taetra va ser descrita per L. Alberto E. Areces-Mallea i publicat a Revista del Jardín Botánico Nacional 1(1): 17. 1980[1981].

### Etimologia

Harrisia: nom genèric que va ser anomenat en honor del botànic irlandès William Harris, qui va ser Superintendent de jardins públics i plantacions de Jamaica.
taetra: epítet llatí que significa "repugnant, horrible, lleig".

## Referències

* ↑ «Harrisia taetra». Tropicos.org. Missouri Botanical Garden. [Consulta: 18 novembre 2019].

## Enllaços externs

* Foto
# Fòrum Social Català

El Fòrum Social Català (FSCat) és un espai de trobada integrat per més de 150 entitats d'un ampli ventall sectorial que té per objectiu enfortir el teixit associatiu català, i millorar-ne la coordinació.
El Fòrum Social Català va crear-se originàriament responent a la crida del Fòrum Social Mundial a participar en el dia d'acció global del 26 de gener del 2008. Per aquest motiu, del 25 al 27 de gener del 2008, el FSCat va organitzar a Barcelona un fòrum/trobada on es van portar a terme una cinquantena de seminaris, una assemblea de moviments socials i una manifestació. Més de cinc mil persones van participar en l'esdeveniment.
La segona edició del Fòrum Social Català, amb el lema "La seva crisi, les nostres solucions" va tenir lloc els dies 30 i 31 de gener del 2010 amb la participació de més de 3.000 persones, 150 entitats i més de 100 seminaris programats.
La tercera edició va iniciar-se amb una manifestació multitudinària el 28 de gener del 2012. Va tenir un caràcter diferent a les anteriors, oferint un procés de confluències amb una durada de sis mesos entre el gener i juny del 2012. Va ser un Fòrum clarament marcat pels esdeveniments recents del moviment 15M de maig del 2011.
Una delegació catalana formada per més d'una vintena d'entitats s'ha fet present en els darrers Fòrum Socials Mundials a Dakar (2011) i Tunisia (2013).
S'està preparant ja el procés per a la celebració d'una quarta edició del Fòrum Social Català que tindrà lloc els dies 11,12 i 13 d'abril de 2014 a l'edifici central de la Universitat de Barcelona.

## Referències

* ↑ Fòrum Social Català 2008 Arxivat 2014-01-12 a Wayback Machine., reportatge de Fundació Quepo.
* ↑ «El Fòrum Social Català, un èxit!». AEP, 2008. Arxivat de l'original el 2011-09-04. [Consulta: 12 març 2012].
* ↑ "El Fòrum Social Català cerca alternatives a la crisi", BTV notícies, consulta 12/01/2014
* ↑ "El Fòrum Social Català passa força inadvertit per la premsa" Article a Media.cat del 01/02/2010 [Consulta: 12/01/2014]
* ↑ "Milers de persones es manifesten a Barcelona, Tarragona i LLeida contra les retallades i l'augment de tarifes." 324.cat del 29/01/2012 [Consulta: 12/01/2014]
* ↑ "El tercer Fòrum Social Català creu que el rescat socialitza els deutes de la banca", BTV Notícies, [Consulta: 12/01/2014]
* ↑ "El Fòrum Social Català porta a la Plaça Catalunya de Barcelona la seva tercera edició. Arxivat 2014-01-12 a Wayback Machine." La Directa 08/06/2012 [Consulta: 12/01/2014]
* ↑ "Un centenar de activistas catalanes participan en el Foro Social Mundial de Dakar." La Vanguardia 06/02/2012 [Consulta: 12/01/2014]
* ↑ Informació del procés cap a un nou Fòrum Social Català 2014. Web del Fòrum Social Català [Consulta: 16/01/2014]

## Vegeu també

* Crida de Bamako

## Enllaços externs

* Fòrum Social Català
# Olimpiodor el Diaca

Olimpiodor el Diaca (grec antic: Ὀλυμπιόδωρος, llatí: Olympiodorus), anomenat també Olimpiodor el Monjo, fou un religiós grec que va viure al segle vi. Era diaca a l'església d'Alexandria, la capital d'Egipte. L'esmenta especialment Anastasi el Sinaïta, que va florir al final del segle vii. Va escriure diversos comentaris sobre els llibres de Job (Hypotheses in Librum Jobi), Esdres, Jeremies i Eclesiastès.

## Referències

* ↑ Smith, William (ed.). «8 Olympiodorus». A: Dictionary of Greek and Roman Biography and Mythology. Volum III. Boston: Little, Brown & Comp., 1867, p. 25. ]
# Solana de Llacs

La Solana de Llacs és la solana de la vall de Montanyó de Llacs. Delimitada a ponent pel Bony Blanc, la Collada del Bony Blanc i el Bony Negre; al nord per la serra del Bony Blanc, que davalla direcció nord-est; i al sud per la serra del Bony Negre, que descendeix direcció est-nord-est; davalla cap a la Ribera de Llacs.
«Llacs és el plural de llac, llot, fangar, per l'acumulació d'al·luvions a la confluència de la Vall del Muntanyó i les dues de Mussoles».

## Enllaços externs

* ICC - Institut Cartogràfic de Catalunya. Solana de Llacs. [Consulta: 03/11/2013]

## Referències

* ↑ «Toponímia de la Vall de Boí». Arxivat de l'original el 2010-03-17. [Consulta: 1r maig 2011].

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Ilga (cràter)

Ilga és un cràter d'impacte en el planeta Venus de 10,8 km de diàmetre. Porta el nom d'un antropònim letó, i el seu nom va ser aprovat per la Unió Astronòmica Internacional el 1994.

## Referències

* ↑ «Ilga». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# KF Prishtina

El Klubi Futbollistik Prishtina o FC Prishtina és un club de futbol professional de la ciutat de Pristina, a Kosovo.
El club va ser fundat el 1922 amb el nom Kosova. Més tard canvià a Proleter, Jedinstvo, Kosova i finalment FC Prishtina.
En els seus inicis participà en les categories inferiors iugoslaves. El 1942 competí a la lliga albanesa. Acabada la Guerra Mundial retornà a les competicions iugoslaves. Entre 1983 i 1988 jugà a la primera divisió iugoslava i arribà a disputar la Copa Mitropa.
Des de 1999 a 2011 guanyà sis cops la lliga kosovar.

## Palmarès

* Superlliga de Kosovo:
** 1991-92, 1995-96, 1996-97, 1999-00, 2000-01, 2007-08, 2008-09, 2011-12, 2012-13
* Kupa e Kosovës:
** 1993-94, 2005-06, 2012-13, 2015-16, 2017-18, 2019/2020, 2022/23
* Supercopa kosovar de futbol:
** 1994-95, 1995-96, 2000-01, 2003-04, 2005-06, 2007-08, 2008-09, 2012-13, 2015-16
* Lliga de la Província de Kosovo:
** 1947-48, 1953-54, 1958-59, 1960-61, 1976-77, 1978-79

## Futbolistes destacats

Futbolistes internacionals:
* Ardian Kozniku
* Armend Dallku
* Besnik Hasi
* Debatik Curri
* Dragoslav Jevrić
* Fadil Vokrri
* Goran Đorović
* Ismet Hadžić
* Jovan Tanasijević
* Kujtim Shala
* Kushtrim Mushica
* Mehmet Dragusha
* Mentor Zhdrella
* Vladan Radača
* Vladislav Đukić
* Zoran Batrović

## Referències

* ↑ «Member associations - UEFA club coefficient ranking». UEFA.
* ↑ Copy of Besnik Dizdari Historia e Kampionatëve të Shqipërise. Vol. III: Vitet 1939–’42 Ombra GVG, Tiranë, 2004, p. 150 Arxivat 2013-09-22 a Wayback Machine. at sktirana.com (albanès)
* ↑ «Mitropa Cup 1983/84». RSSSF.
* ↑ Kosovo – List of Champions at RSSSF
* ↑ FK Priština at National-Football-Teams.com
* ↑ KF Prishtinë at National-Football-Teams.com

## Enllaços externs

* KF Prishtina - Lloc web oficial (albanès) (anglès)
# Harrison (Dakota del Sud)

Harrison és una població dels Estats Units a l'estat de Dakota del Sud. Segons el cens del 2000 tenia 51 habitants.

## Demografia

Segons el cens del 2000, Harrison tenia 51 habitants, 26 habitatges, i 17 famílies. La densitat de població era de 179 habitants per km².
Dels 26 habitatges en un 11,5% hi vivien nens de menys de 18 anys, en un 69,2% hi vivien parelles casades, en un 0% dones solteres, i en un 30,8% no eren unitats familiars. En el 30,8% dels habitatges hi vivien persones soles el 23,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,96 i el nombre mitjà de persones que vivien en cada família era de 2,39.
Per edats la població es repartia de la següent manera: un 11,8% tenia menys de 18 anys, un 2% entre 18 i 24, un 15,7% entre 25 i 44, un 21,6% de 45 a 60 i un 49% 65 anys o més.
L'edat mediana era de 62 anys. Per cada 100 dones de 18 o més anys hi havia 80 homes.
La renda mediana per habitatge era de 25.500 $ i la renda mediana per família de 27.250 $. Els homes tenien una renda mediana de 26.875 $ mentre que les dones 11.875 $. La renda per capita de la població era de 13.170 $. Entorn del 13% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Harrison». American Fact Finder. Oficina del Cens dels Estats Units, 12-01-2010.
# Fòrum d'Unitat Democràtica del Sudan

Fòrum d'Unitat Democràtica del Sudan/United Democratic Sudan Forum (UDSF) fou un partit polític del Sudan del Sud, fundat el 1997. Va aconseguir quatre representants a l'Assemblea legislativa del Sudan del Sud (2005-2010). Els representants foren: per Bahr al-Ghazal, Akilo Deng Agwet; per Equatoria Oriental, Martin Tako Moi; per Jonglei Ater Abiel; i pel Nil Superior, Jacob Dwang Wan. Va desaparèixer a les eleccions del 2010.

## Referències

* ↑ «Assemblea Legislativa». Arxivat de l'original el 2012-01-22. [Consulta: 12 desembre 2011].
# Nova Unitat

La Nova Unitat (en letó: Jaunā Vienotība, JV) és una aliança política de centredreta a Letònia, formada per Unitat i d'altres formacions regionals minoritàries.

## Història

La coalició es va formar l'abril de 2018 per disputar les eleccions legislatives del mateix any, obtenint només vuit diputats i esdevenint el darrer partit en representació al Saeima. Malgrat aquests resultats, que representaven, comparats amb els d'Unitat en solitari al 2014, una pèrdua de 15 diputats, van resultar una peça clau per formar el nou govern, que lideraria com a Primer Ministre l'ex-eurodiputat i membre del partit Krišjānis Kariņš. A més, tindrien les importants carteres d'Afers Exteriors i Finances.
A les eleccions europees de l'any següent, la coalició, reforçada per la seva posició privilegiada al Govern, guanyaria de manera contundent amb dos eurodiputats. Per a les eleccions legislatives de 2022, l'aliança tornaria a la primera posició escalant fins als 26 diputats, mantenint el gabinet de Kariņš fins a la seva renúncia al 2023, en la qual assenyalava als socis de govern. El partit nomenaria com a nova candidata a la seva Ministra de Benestar Social Evika Siliņa, sent confirmada en el càrrec ella i el seu gabinet el 15 de setembre de 2023.

## Resultats electorals
### Eleccions legislatives

| Any | Líder | Resultats | Resultats | Resultats | Resultats | Pos. | Govern |
| Any | Líder | Vots | % | Escons | +/– | Pos. | Govern |
| 2018 | Krišjānis Kariņš | 56,542 | 6.74 | 8 / 100 | Nou | 7è | Coalició |
| 2022 | Krišjānis Kariņš | 173,425 | 19.19 | 26 / 100 | 18 | 1r | Coalició (2022-23) |
| 2022 | Krišjānis Kariņš | 173,425 | 19.19 | 26 / 100 | 18 | 1r | Coalició (2023-) |

### Eleccions europees

| Any | Líder | Resultats | Resultats | Resultats | Resultats | Pos. | Grup |
| Any | Líder | Vots | % | Seats | +/– | Pos. | Grup |
| 2019 | Valdis Dombrovskis | 124,193 | 26.40 | 2 / 8 | Nou | 1r | EPP |
| 2024 | Valdis Dombrovskis | 130,557 | 25.37 | 2 / 9 | = | 1r | EPP |

## Referències

* ↑ «Parties and Elections in Europe». [Consulta: 7 març 2024].
* ↑ LETA. «Unity may become New Unity; Kariņš may become prime minister candidate» (en anglès americà), 21-04-2018. [Consulta: 7 març 2024].
* ↑ «The Saeima approves the government formed by Arturs Krišjānis Kariņš» (en anglès). [Consulta: 7 març 2024].
* ↑ «Victory for pro-Western over pro-Moscow parties in Latvia's election» (en anglès), 02-10-2022. [Consulta: 7 març 2024].
* ↑ «Latvia Picks New Candidate in Third Bid to Form Government» (en anglès). Bloomberg.com, 07-01-2019.
* ↑ «Evika Siliņa is New Unity's party pick for PM» (en anglès). [Consulta: 7 març 2024].
* ↑ ««Jaunā Vienotība» oficiāli virza premjera amatam labklājības ministri Eviku Siliņu» (en letó). [Consulta: 7 març 2024].
# Singulato

Singulato Motors és la nova marca de vehicles energètics de Chi Che-hung Technology Co., Ltd. Singulato es va fundar el desembre de 2014 a Pequín com a empresa d'Internet per produir vehicles xinesos de nova energia premium.

## Història

A finals de 2014, l'empresa xinesa Zhiche Youxing Technology Co., Ltd., gestionada per l'empresari Shen Haiyin, va establir startup Singulato Motors a la capital Beijing. La filial es va centrar a desenvolupar una gamma de cotxes elèctrics autònoms, competint amb start-ups similars a Xina. A més, Singulato també treballa en el desenvolupament de tecnologia de vehicles autònoms i big data.
El febrer de 2018, Singulato va anunciar els seus models de plans inclosa la construcció i introduir cotxes elèctrics a la venda en els propers 6 anys, tenint en compte el mercat nacional xinès. A l'abril, el fabricant va anunciar que havia obtingut fons equivalents a 2.400 milions de dòlars per implementar el primer model en sèrie iS6, l'estrena oficial del qual va tenir lloc al Saló de l'Automòbil de Pequín 2018 un mes després.
Paral·lelament al llançament del iS6, Singulato Motors va presentar el prototip iM8 Concept que il·lustra la seva visió del monovolum autònom del futur. Al seu torn, l'abril de 2018, Singularo va presentar un altre estudi iC3, aquesta vegada es mostra un cotxe elèctric petit de dos seients amb el disseny de carrosseria Toyota del iQ.
No es van poder realitzar plans ambiciosos, inclosa la implementació del model iS6 a la producció, que no es va aconseguir el 2018, 2019 o 2021. L'empresa fallida finalment es va declarar en fallida el juliol de 2023.

## Productes

El producte actual inclou el següent:
* Singulato iS6-Encreuament elèctric de mida mitjana
* Singular iM8 (concepte)-MPV elèctric
* Singulato iC3 (concepte)-cotxe elèctric urbà basat en el Toyota iQ
* Singulato iS6
* Singulato iC3

## Referències

* ↑ Error: hi ha títol o url, però calen tots dos paràmetres.«».
* ↑ «Singulato Motors planning 6 EV models for Chinese market | electrive.com». [Consulta: 15 març 2024].
* ↑ «evbulletin.com is for sale at namingup.com!» (en anglès). [Consulta: 15 març 2024].
* ↑ «Singulato IS6 – najdziwniejsza premiera z Pekinu» (en polonès), 04-05-2018. [Consulta: 15 març 2024].
* ↑ «Singulato teams up with BAIC BJEV to develop intelligent vehicles, announces RMB 3 billion C-round funding». [Consulta: 15 març 2024].
* ↑ Blanco, Sebastian. «Did You Think The Toyota EQ Was Dead? Meet The Singulato iC3 Electric City Car» (en anglès). [Consulta: 15 març 2024].
* ↑ «Chinese EV startup Singulato Motors to face bankruptcy proceeding procedure». [Consulta: 15 març 2024].